OpenLLM-France/wikimedia huggingface dataset:
# Pierre-André Comte

Pierre-André Comte (nascut el 10 d'agost del 1955 a Courtételle, Suïssa) és un polític suís que és diputat del Cantó del Jura. Pierre-André va estudiar a l'Ecole normale al municipi de Porrentruy fins al 1975, llavors realitza un màster en administració pública a l'institut d'alts estudis en administració pública a Lausanne fins al 1996. Pierre-André és batlle de la vila de Vellerat del 1982 fins avui dia, president del Parlament Cantonal el 2004 i secretari general del moviment autonomista de Jura i de la confederació de pobles de llengua francesa el 2006.

## Referències

* ↑ «DIJU - Dictionnaire du Jura – Comte, Pierre-André (1955-)» (en francès). https://diju.ch,+12-08-2019. Arxivat de l'original el 2019-08-12. [Consulta: 12 agost 2019].
* ↑ «Votation de Moutier invalidée: réaction de Pierre-André Comte - Radio» (en francès). https://www.rts.ch,+12-08-2019.+[Consulta: 12 agost 2019].
* ↑ «Pierre-André Comte: «L'espoir de la réunification passe par le transfert de Moutier dans le Jura»» (en francès). https://www.letemps.ch, 02-05-2014. ISSN: 1423-3967.
* ↑ «Jura. Pierre-André Comte devait choisir: il préfère l'arène parlementaire au combat autonomiste» (en francès). https://www.letemps.ch, 21-12-1999. ISSN: 1423-3967.
# Gaig centreamericà

El gaig centreamericà (Cyanocorax melanocyaneus) és una espècie d'ocell de la família dels còrvids (Corvidae) que habita selva humida, boscos i matolls de Guatemala, El Salvador, Hondures i nord de Nicaragua.

## Referències

* ↑ «Gaig centreamericà». Cercaterm. TERMCAT, Centre de Terminologia. Rev. 15-1-2021 (català)
# Comarca d'Ezcaray

La Comarca d'Ezcaray, La Rioja, (Espanya). A la regió Rioja Alta, de la zona de Sierra.
    Núm de municipis: 5
    Superfície: 250,47 $Km^{2}$
    Població (2007): 2.521 habitants
    Densitat: 10,07 hab/$Km^{2}$
    Latitud mitjana: 42º 19' 33" nord
    Longitud mitjana: 3º 0' 28" oest
    Altitud mitjana: 919,4 msnm

## Municipis de la comarca

* Ezcaray
* Ojacastro
* Pazuengos
* Valgañón
* Zorraquín
# Joseph Bannister

Joseph Bannister va ser un notori pirata anglès que va operar al Carib durant l'Edat Daurada de la Pirateria, conegut per derrotar dos vaixells de guerra de l'Armada Reial anglesa en una batalla.
Bannister era un capità molt respectat a finals del segle xvii. Esdevingué capità del Golden Fleece i se li encomanaven viatges transatlàntics, repartint mercaderies a la ruta entre Londres i Jamaica. El juny de 1684 Bannister es va escapar amb el vaixell i els seus trenta a quaranta canons, va agafar cent homes com a tripulació i va començar la seva carrera com a pirata. Va basar el seu centre d'operacions a Port Royal, Jamaica.
Bannister aviat va agafar tripulació addicional i va robar un petit vaixell espanyol, però el governador de Jamaica (sota domini anglès en aquell temps) va ordenar l'HMS Ruby, un potent vaixell de guerra de l'Armada Reial, perseguir a Bannister. El HMS Ruby va ser capaç de capturar Bannister i dur-lo a Jamaica on esperava el judici. Bannister es va lliurar de tots els càrrecs i va quedar en llibertat. El febre de 1865 es va tornar a apoderar del vaixell Golden Fleece i va retornar a la pirateria.
El govern britànic va ser incapaç de trobar Bannister durant mesos fins que uns oficials van localitzar el Golden Fleece a la badia de Samaná. Bannister va fer front a dues fragates britàniques, la Falcon i la Drake, amb un combinat de cinquanta-sis canons entre ambdues. Bannister va col·locar dues bateries separades de canons a miradors de l'illa i va lluitar contra l'armada durant dos dies complets, fins que els vaixells de guerra van quedar sense municions i van ser obligats a retirar-se. Aquesta improbable victòria va fer guanyar a Bannister un lloc en la llegenda dels pirates, malgrat que el seu nom s'ha perdut en gran manera amb els anys.
La tripulació del Drake va capturar Bannister el 1687 a la Costa de Mosquits on va viure amb nadius. Va ser portat a Port Royal, Jamaica, on, tement que es tornès a escapar, el governador de Jamaica el va fer penjar sense judici fins i tot abans que puguès sortir del vaixell.
El vaixell de Joseph Bannister Golden Fleece va ser trobat en a principis del 2009 pels caçadors de naufragis americans John Chatterton i John Mattera a la República Dominicana, a la badia de Samaná. El descobriment s'explica en el llibre "Caçadors de pirates" de Robert Kurson (2015).

## Referències

* 1 2 3 4 Kurson, Robert. Pirate Hunters. Nova York: Random House. ISBN 978-1-4000-6336-9.
* ↑ Calendar of State Papers, America and West Indies.
* ↑ Buisseret, David. Port Royal Jamaica. Kingston: University of the West Indies Press, 2000. ISBN 9766400989.
* ↑ Buisseret, David. Jamaica in 1687. Kingston: University of the West Indies Press, 2009-12-15. ISBN 9766402361.
# Westphalia (Kansas)

Westphalia és una població del Comtat d'Anderson a l'estat de Kansas dels Estats Units d'Amèrica.

## Demografia

Segons el cens dels Estats Units del 2000 Westphalia tenia 165 habitants, tenia 165 habitants, 66 habitatges, i 39 famílies. La densitat de població era de 318,5 habitants/km².
Dels 66 habitatges en un 36,4% hi vivien nens de menys de 18 anys, en un 51,5% hi vivien parelles casades, en un 6,1% dones solteres, i en un 40,9% no eren unitats familiars. En el 36,4% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,41.
Per edats la població es repartia de la següent manera: un 33,3% tenia menys de 18 anys, un 9,1% entre 18 i 24, un 26,1% entre 25 i 44, un 17,6% de 45 a 60 i un 13,9% 65 anys o més.
L'edat mediana era de 37 anys. Per cada 100 dones de 18 o més anys hi havia 83,3 homes.
La renda mediana per habitatge era de 23.500 $ i la renda mediana per família de 28.125 $. Els homes tenien una renda mediana de 24.167 $ mentre que les dones 13.125 $. La renda per capita de la població era de 10.305 $. Entorn del 30,8% de les famílies i el 29,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westphalia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Westphalia». American Fact Finder. Oficina del Cens dels Estats Units, 12-01-2010.
# Butirki (Bélgorod)

* Per a altres significats, vegeu «Butirki».
Butirki - Бутырки (rus) - és un poble de l'óblast de Bélgorod, a Rússia. El 2010 tenia 229 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Pietro Carrera

Pietro Carrera, (12 de juliol de 1573 - 18 de setembre de 1647), fou un jugador d'escacs, historiador, capellà, i escriptor sicilià, considerat el millor escaquista del món al voltant de 1640.

## Biografia

Nascut a Militello in Val di Catania (província de Catània), a la Vall de Noto, es va criar a la vella colònia de San Vito. Era fill de Donna Antonia Severino i de Mariano Carrera, un artesà tradicional que va entrar al sacerdoci després de la mort de la seva dona. Durant els seus estudis al Seminario Diocesiano de Siracusa, va tenir l'oportunitat de visitar diverses ciutats de Sicília, i com a resultat dels seus viatges, va conèixer Paolo Boi, anomenat "el Siracusà", a la ciutat de Palermo durant el 1597 (un any abans de la mort de Boi).
Després de prendre els seus vots, va esdevenir el capellà de l'església de S. Maria della Stella i posteriorment de la cort de Francesco Branciforte (Príncep de Pietraperzia i Marquès de Militello). Durant la seva estada a la cort de Branciforte va interessar-se en els escacs, i consta que va batre Salvatore Albino, anomenat "Beneventano", i Geronimo Cascio; aquest darrer havia vençut anteriorment el famós però vell Polerio. Després de desenvolupar una relació d'afecte amb la muller del príncep, Giovanna, va compondre per a ella un petit poema en exàmetres en llatí sobre els escacs, tot i que actualment només es conserven fragments d'aquest poema, titulat "La Pessopedia".
El 1617 va escriure i publicar Il Gioco degli Scacchi (El joc dels escacs), subdividit en vuit llibres on "aprendre les regles, els avantatges, els finals, els escacs a cegues i una discussió sobre els autèntics orígens dels escacs". Aquest fou el primer llibre mai imprès a Militello, a petició del príncep de Butera, per Giovanni Rosso de Trento; en aquesta obra Carrera recollí i elaborà de manera sistemàtica informació donada per autors anteriors.
Després de la mort del príncep de Branciforte, es va mudar a Messina, posteriorment a Canicattì i finalment a Catània. Allà, el 1635, sota pseudònim, hi publicà "Risposta di Valentino Vespaio contro l'apologia di Alessandro Salvio" ("Resposta de Valentino Vespaio contra l'apologia d'Alessandro Salvio"), on hi debatia acusacions i crítiques fetes contra ell per Alessandro Salvio.
Famós i estimat, va morir el 18 setembre 1647 a Messina.
Carrera és recordat com a creador d'una variació dels escacs (els escacs de Carrera) en un escaquer de 8x10, al qual s'hi afegeixen dues peces noves, anomenades "Campió" (una combinació dels moviments de la torre i el cavall, i "Centaure" (una combinació dels moviments de l'alfil i el cavall); aquestes innovacions varen assolir més fames que les fetes per Piacenza i Marinelli, i foren predecessores dels molt posteriors escacs de Capablanca.
No és recordat com un gran jugador pràctic, però sí com un mestre de la teoria, i una gran font d'informació sobre els escaquistes de la seva època.

## Vegeu també

* Valor relatiu de les peces d'escacs

## Bibliografia

* Hooper, David i Kenneth Whyld. The Oxford Companion to Chess. Oxford University, 1996. ISBN 0-19-280049-3.
# Turó del Socarrat

El Turó del Socarrat és una muntanya de 1.298 metres que es troba entre els municipis de Montseny i Tagamanent, a la comarca del Vallès Oriental.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Comarca d'Arenas de San Pedro

La comarca d'Arenas de San Pedro és una comarca situada al sud de la província d'Àvila (comunitat autònoma de Castella i Lleó). Els seus límits són la Serra de Gredos pel nord, la província de Toledo pel sud, Càceres per l'Oest i Madrid per l'Est. Pertany al que històricament es coneixia com a Tierras de Talavera.
La capital comarcal i centre administratiu de la vall és Arenas de San Pedro. Altres localitats importants d'aquesta comarca són Candeleda i Sotillo de la Adrada.
El riu Tiétar, afluent del Tajo, recorre la comarca d'est a oest, al llarg de la vall. Aquesta zona té uns bells paisatges de muntanya, amb petits rierols i abundant vegetació. A més, el seu clima és més moderat que en la resta de la província. Aquesta comarca conté algunes localitats amb arquitectura popular, un exemple d'això és Candeleda. Alguns dels monuments més importants d'aquesta comarca són el Santuari de San Pedro de Alcántara, a Arenas de San Pedro; el Santuari de La nostra Senyora de Xiscla, en Candeleda; el Castro Cèltic del Ras; el Castell de Álvaro de Luna, a Arenas de San Pedro; el Castell dels Comtes d'Alburqueque, a Mombeltrán i el Castell de La Adrada.

## Municipis

* La Adrada
* El Arenal
* Arenas de San Pedro
* Candeleda
* Casavieja
* Casillas
* Cuevas del Valle
* Fresnedilla
* Gavilanes
* Guisando
* Higuera de las Dueñas
* El Hornillo
* Lanzahíta
* Mijares
* Mombeltrán
* Navahondilla
* Pedro Bernardo
* Piedralaves
* Poyales del Hoyo
* San Esteban del Valle
* Santa Cruz del Valle
* Santa María del Tiétar
* Sotillo de la Adrada
* Villarejo del Valle
# Jumper (peça de vestir)

Una faldeta amb pitral o jumper (en anglès) és una peça de vestir, que es compon d'una faldeta o pantalons curts amb pitrera i xarpes. És una evolució del pantaló granota.
És usat en general per dones adolescents en l'actualitat. A països com Argentina, Perú, Xile, Colòmbia, Mèxic, Panamà, Paraguai, Veneçuela i a Tarija (Bolívia), és usat habitualment com a uniforme escolar junt sobre una camisa o camiseta de coll tipus polo de màniga curta amb 2 o 3 botons; sol veure's com la combinació d'una guardapit i faldeta en una sola peça, puix que és pegat i s'ajusta amb un botó o tancament als costats, amb el mateix propòsit ho va ser també a l'Uruguai, en els instituts d'ensenyament secundari, fins a mitjan anys 1980 i ho és actualment a Mèxic en instituts d'educació particulars, sense importar el nivell escolar.

## Referències

* ↑ PERÚ, NOTICIAS EL COMERCIO. «Martha Hildebrandt: El significado de “Jumper” | OPINION» (en castellà). El Comercio Perú, 22-09-2017. [Consulta: 23 gener 2022].
* ↑ «Pichi». Diccionario de la lengua española. Real Academia Española (castellà).
* ↑ «Mono». Diccionario de la lengua española. Real Academia Española (castellà).
* ↑ En aquest país se l'anomena també jardinera.
# Westport

«Westport» té aquests significats:
* Estats Units:
** Westport (Carolina del Nord)
** Westport (Connecticut)
** Westport (Dakota del Sud)
** Westport (Indiana)
** Westport (Maine)
** Westport (Massachusetts)
** Westport (Minnesota)
** Westport (Oklahoma)
** Westport (Washington)
* Irlanda: Westport (Mayo)
* Anglaterra: Westport (Anglaterra)
* Nova Zelanda: Westport (Nova Zelanda)
# Butkan

Butkan (en rus: Буткан) és un poble de la República de Komi, a Rússia, segons el cens del 2010 tenia 219 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Tècniques d'alliberament emocional

Les tècniques d'alliberació emocional (EFT, Emotional Freedom Techniques) conegudes com a tapping és una teràpia basada en l'acupuntura xinesa però sense agulles. Serveix per eliminar, amb sorprenent rapidesa, problemes emocionals i físics. Es considera que les emocions negatives són causades per desequilibris energètics del cos. El que es fa per tornar-lo a equilibrar és donar uns tocs suaus amb els dits en els punts d'acupuntura mentre el pacient està centrat en el problema que vol tractar. Això neutralitza l'emoció negativa i s'activen els mecanismes d'autocuració del cos.

## Per què serveix

* Pors, fòbies, traumes, obsessions.
* Estrès, angoixa, ansietat.
* Sentiments de culpa, gelosia, ràbia, ressentiment, tristesa, processos de dol.
* Addiccions.
* Creences limitants.
* Fatiga crònica, insomni.
* Nàusees, al·lèrgies, vertígens.
* Dolors aguts i crònics (mal de cap, migranyes, contractures, artosi, mal d'esquena...)

### Explicació de la tècnica

Consisteix en l'aplicació d'uns copets suaus amb la punta dels dits sobre uns punts del cos que corresponen als meridians energètics. Cal que la persona que es tracta estigui concentrada en el seu problema i el vagi repetint a cada punt, verbal o mentalment.

## Passos del tapping

Primer pas: definir el problema. Per exemple: “em fa mal el cap”, no es pot dir “vull que no em faci mal el cap”. S'ha de ser el màxim d'específic i concret possible (punxada, pressió, nus, angoixa...). Si és difícil definir-ho, es pot dir: “aquesta sensació”. I valorar el dolor i la intensitat del problema de l'u al deu.
Segon pas: colpejar tots els punts repetint el problema verbalment en cada punt. Es pot anar canviant la frase segons es cregui convenient i es pot anar adaptant segons els canvis que vagin apareixent. Per exemple: “tinc mal de cap, aquest mal de cap que tinc, aquesta punxada a l'esquerra del cap, aquesta opressió...” ; “encara tinc mal de cap” ; “aquesta mica de mal de cap que em queda”.
Tercer pas: al final de la ronda caldrà tornar a avaluar de l'u al deu el problema per veure si s'està avançant. De vegades amb unes quantes rondes se soluciona el problema, però d'altres vegades són necessàries diverses sessions.

## Punts

* Cap.
* Costat de l'ull.
* Sota l'ull.
* Sota el nas.
* Clavícula.
* Sota l'aixella.
* Primer dit.
* Segon dit.
* Tercer dit.
* Cinquè dit (pel quart dit no passa cap meridià).
* Punt kàrate (el lateral de la mà).
# Comarca d'O Carballiño

La Comarca d'O Carballiño és una comarca de Galícia en la província d'Ourense. Limita al nord amb les comarques de Tabeirós-Terra de Montes i O Deza (Pontevedra), al nord-est amb la comarca de Chantada (Lugo), a l'est i sud-est amb la comarca d'Ourense (Ourense), al sud amb O Ribeiro (Ourense) i a l'oest amb la comarca de Pontevedra (Pontevedra). Pertanyen a ella els següents municipis:
* San Amaro
* Beariz
* Boborás
* O Carballiño
* San Cristovo de Cea
* O Irixo
* Maside
* Piñor
* Punxín

## Evolució demogràfica

| 1842 | 1857 | 1860 | 1877 | 1887 | 1900 | 1910 | 1920 |
| - | 44.259 | 43.364 | 45.848 | 47.389 | 46.949 | 46.318 | 46.668 |
| 1930 | 1940 | 1950 | 1960 | 1970 | 1981 | 1996 | 1998 |
| 46.099 | 48.379 | 46.604 | 44.943 | 35.992 | 36.206 | - | - |
| 2000 | 2002 | 2004 | 2006 | 2008 | 2010 | 2012 | 2014 |
| 30.446 | - | - | - | - | 29.648 | - | - |
1990- : població de dret (més info.) :
Font: Instituto Nacional de Estadística :

## Referències

* ↑ «Cifras oficiales de población resultantes de la revisión del Padrón municipal a 1 de enero» (en castellà). Instituto Nacional de Estadística.
* ↑ Població de fet segons l'Institut Nacional d'Estadística d'Espanya des de 1842
# Jumpman

Jumpman és un videojoc de plataformes escrit per Randy Glover i publicat el 1983 per Epyx. Originalment per Atari 400/800, i després per Commodore 64, Apple II i PC.

## Jocs similars

* Miner 2049er (1982)
* Lode Runner (1983)
* Mr. Robot and His Robot Factory (1984)
* Ultimate Wizard (1984)

## Enllaços externs

* (anglès) El videojoc a MobyGames
* (anglès) El videojoc a gamefaqs
# Windstein

Windstein (en alsacià Wíndstain) és un municipi francès, situat a la regió del Gran Est, al departament del Baix Rin. L'any 1999 tenia 174 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes del Pays de Niederbronn-les-Bains.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 166 | 191 | 201 | 185 | 166 | 174 |

## Administració

Llista d'alcaldes :
| Període | Identitat | Partit | Qualitat |
| 2001- | André Isel | | |
# Cabannes (cràter)

Cabannes és un cràter d'impacte que es troba a l'hemisferi sud de la Lluna, en la seva cara oculta. La seva vora ha estat erosionada per impactes posteriors, i fins i tot un cràter menor se li superposa a la seva zona sud. No obstant això, la formació no ha estat deformada de manera significativa.
* Localització de Cabannes (centre de la imatge)
* Cràters satèl·lit
* Rodalies de Cabannes
El cràter satèl·lit Cabannes J està unit a la seva vora sud, i està entre Cabannes i el molt gastat cràter Berlage. A l'est es troba el cràter Bellinsgauzen, i al sud hi ha el gran cràter Antoniadi.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Cabannes.
| Cabannes | Coordenades | Diàmetre |
| J | 62° 12′ S, 167° 12′ O﻿ / ﻿62.2°S,167.2°O﻿ / -62.2; -167.2﻿ (Cabannes J) | 34 km |
| M | 64° 12′ S, 170° 12′ O﻿ / ﻿64.2°S,170.2°O﻿ / -64.2; -170.2﻿ (Cabannes M) | 48 km |
| Q | 63° 18′ S, 174° 30′ O﻿ / ﻿63.3°S,174.5°O﻿ / -63.3; -174.5﻿ (Cabannes Q) | 49 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Berstheim

Berstheim (en alsacià Barschem) és un municipi francès, situat a la regió del Gran Est, al departament del Baix Rin. L'any 1999 tenia 357 habitants.
Forma part del cantó de Haguenau, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 228 | 231 | 243 | 264 | 310 | 357 |

## Administració

Llista d'alcaldes :
| Període | Identitat | Partit | Qualitat |
| 1995-2001 | Etienne Ellermann | | |
| 2001- | Alphonse Kieffer | | |
# Pietro Milioni

Pietro Milioni o Millioni (Roma, segle xvii) fou un guitarrista i compositor. Se sap poc de la seva vida.
Va publicar tres llibres per a autoaprendre a tocar la guitarra, on fa servira la notació musical de la tabulatura. Els va escriure en col·laboració amb el guitarista bolonyès Lodovico Monte del qual no se sap gaire res més. L'obra va tenir èxit i se'n van fer diverses reedicions a Roma. La primera edició que se'n va conservar és la Quarta impressione del primo, secondo, et terzo libro d'intavolatura, per la impremta de Guglielmo Faciiotti del 1627. Segons Marin Mersenne, la primera edició de l'obra dataria del 1624.

## Obres

* Il primo, secundo e terzo libro d'intavolatura, sopra i quali ciascuna da se medesimo puo imparare a suonare di chitarra spagnola, accordare, faré il trillo, il ripicco e anco trasmutar sonate da una lettera all'altra corispondente (llibre electrònic) (en italià), 1627.

## Referències

* 1 2 Fierens, Carlo. «Milioni, Pietro». A: Dizionario Biografico degli Italiani (en italià). volum 74. Treccani, 2010 [Consulta: 25 novembre 2021].
* ↑ Enciclopedia universal ilustrada europeo-americana. volum 35, Mich - Momz.. [Nachdr. der Ausg.] Madrid 1918. Madrid: Espasa-Calpe, 1978, p. 257. ISBN 84-239-4535-9.
* ↑ Hall, Monica. «6. Pietro Millioni» (pdf) (en anglès). Baroque Guitar Research, 2012.
* ↑ Mersenne, Marin. Harmonie universelle (en francès). volum II, 1636, p. 96.
# Agent cívic

Els agents cívics són personal de l'àmbit de l'educació social que treballa en alguns municipis vetllant per una bona convivència entre la ciutadania garantit que es compleixin les normes més elementals de civisme mitjançant eines educatives i pedagògiques, en els àmbits de l'ús de l'espai públic, mobilitat, tinença responsable d'animals, consum responsable i informació.

## Referències

* ↑ «Educació social». Universitat de Barcelona. [Consulta: 24 desembre 2011].
* ↑ «Anàlisi i propostes entorn de la figura dels agents cívics». Diputació de Barcelona, 2008. [Consulta: 24 desembre 2011].